 Kwa sasa wachezaji ambao hawako katika kikosi cha taifa wapo mapumziko wakisubiri wenzao wamalizane na jukumu hilo wajiunge pamoja kwa maandalizi ya mchezo huo.Akizungumza na gazeti hili jana, msemaji wa Azam Jaffar Idd alisema maandalizi yataendelea kwa wachezaji baadhi, kwani wengi wapo kwenye timu zao za taifa zinazocheza michuano ya kufuzu Kombe la Dunia mwaka 2018 Urusi.“Timu yetu itaingia kambini wiki ijayo na kikubwa tunafikiria mchezo wetu ujao dhidi ya Simba, lengo ni kuhakikisha tunafanya vizuri na kuendelea kuwa vinara wa ligi,” alisema. Azam wanaongoza ligi wakiwa na pointi 25 baada ya kucheza michezo tisa, kushinda minane, kupata sare moja, ikiwa haijapoteza mchezo hata mmoja.